CELEX: 62020TN0249
Language: hr
Date: 2020-04-28 00:00:00
Title: Predmet T-249/20: Tužba podnesena 28. travnja 2020. – Sabra protiv Vijeća

29.6.2020   
            
            
               HR
            
            
               Službeni list Europske unije
            
            
               C 215/55
            
         
      Tužba podnesena 28. travnja 2020. – Sabra protiv Vijeća
      (Predmet T-249/20)
      (2020/C 215/63)
      Jezik postupka: engleski
      
         Stranke
      
      
         Tužitelj: Abdelkader Sabra (Beirut, Libanon) (zastupnici: M. Lester, QC, i A. Bradshaw, solicitor)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi pobijane mjere u dijelu u kojem se primjenjuju na njega;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      Tužitelj traži poništenje Provedbene odluke Vijeća (ZVSP) 2020/212 od 17. veljače 2020. o provedbi Odluke 2013/255/ZVSP o mjerama ograničavanja protiv Sirije (1) i Provedbene Uredbe Vijeća (EU) 2020/211 od 17. veljače 2020. o provedbi Uredbe (EU) br. 36/2012 o mjerama ograničavanja s obzirom na stanje u Siriji (2).
      U potporu tužbi, tužitelj navodi da je njegova obuhvaćenost pobijanim mjerama rezultat očite pogreške u ocjeni koju je počinilo Vijeće. Osobito, tužitelj tvrdi da:
      
                  —
               
               
                  nije vodeća gospodarski subjekt koja djeluje u Siriji u smislu članka 15. stavka 1. točke (a) u smislu Uredbe Vijeća (EU) br. 36/2012 od 18. siječnja 2012. (3);
               
            
                  —
               
               
                  nije povezan sa sirijskim režimom, nema utjecaj nad njim i ne predstavlja rizik od izbjegavanja mjera, u smislu članka 15. stavka 1. točke (b) Uredbe Vijeća (EU) br. 36/2012 od 18. siječnja 2012., i
               
            
                  —
               
               
                  ne pruža nikakvu potporu sirijskom režimu niti od njega ima koristi.
               
            
         (1)  SL 2020,. LI 43, str. 6.
      
         (2)  SL 2020., LI 43, str. 1.
      
         (3)  Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (SL 2012., L 16, str. 1.) (SL, posebno izdanje na hrvatskom jeziku, poglavlje 18., svezak 10., str. 205. i ispravak SL 2018., L 190, str. 20.)